CELEX: 32018D0135
Language: et
Date: 2018-01-23 00:00:00
Title: Poliitika- ja julgeolekukomitee otsus (ÜVJP) 2018/135, 23. jaanuar 2018, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja (EUTM Mali/1/2018)

27.1.2018   
            
            
               ET
            
            
               Euroopa Liidu Teataja
            
            
               L 24/1
            
         POLIITIKA- JA JULGEOLEKUKOMITEE OTSUS (ÜVJP) 2018/135,
   23. jaanuar 2018,
   millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja (EUTM Mali/1/2018)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artiklit 38,
   võttes arvesse nõukogu 17. jaanuari 2013. aasta otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), (1) eriti selle artiklit 5,
   ning arvestades järgmist:
   
               (1)
            
            
               Otsuse 2013/34/ÜVJP artikli 5 lõike 1 kohaselt volitas nõukogu poliitika- ja julgeolekukomiteed tegema asjakohaseid otsuseid EUTM Mali poliitilise kontrolli ja strateegilise juhtimise kohta, sealhulgas võtma vastu otsused järgmiste ELi missiooni vägede juhatajate ametisse nimetamise kohta.
            
         
               (2)
            
            
               Poliitika- ja julgeolekukomitee võttis 26. juunil 2017 vastu otsuse (ÜVJP) 2017/1176, (2) millega nimetati ELi missiooni vägede juhatajaks brigaadikindral Bart LAURENT.
            
         
               (3)
            
            
               Hispaania tegi 24. oktoobril 2017 ettepaneku nimetada alates 31. jaanuarist 2018 brigaadikindral Bart LAURENT'i järglasena EUTM Mali ELi missiooni vägede juhatajaks brigaadikindral Enrique MILLÁN MARTÍNEZ.
            
         
               (4)
            
            
               Euroopa Liidu sõjaline komitee toetas 5. detsembril 2017 kõnealust soovitust.
            
         
               (5)
            
            
               Sellest tulenevalt tuleks teha otsus brigaadikindral Enrique MILLÁN MARTÍNEZi ametisse nimetamise kohta. Otsus (ÜVJP) 2017/1176 tuleks kehtetuks tunnistada.
            
         
               (6)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Seetõttu ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
            
         ON VASTU VÕTNUD KÄESOLEVA OTSUSE:
   Artikkel 1
   Brigaadikindral Enrique MILLÁN MARTÍNEZ nimetatakse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhatajaks alates 31. jaanuarist 2018.
   Artikkel 2
   Otsus (ÜVJP) 2017/1176 tunnistatakse kehtetuks.
   Artikkel 3
   Käesolev otsus jõustub 31. jaanuaril 2018.
   
      Brüssel, 23. jaanuar 2018
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 14, 18.1.2013, lk 19.
   
      (2)  Poliitika- ja julgeolekukomitee 26. juuni 2017. aasta otsus (ÜVJP) 2017/1176, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja (EUTM Mali/1/2017) (ELT L 170, 1.7.2017, p. 94).